
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ, ΤΙ 197 (1) 

Σύσταση θέσης Υφυπουργού στον Πρωθυπουργό. 

Ο ΠΡΩΘΥΠΟΥΡΓΟΣ 

Έχοντας ύπόψη τις διατάξεις του άρθρου 22 παρ. 3 του Ν. 1558/ 
1985 «Κυβέρνηση και Κυβερνητικά Όργανα», αποφασίζουμε τη σύ¬ 
σταση θέσης Υφυπουργού στον Πρωθυπουργό. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Οκτωβρίου 1990 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ . 

--♦-- 

Αριθ. 51660 (2) 

Ένταξη σε ειδικές ζώνες που προβλέπονται από το άρθρο 3 παραγρ. 3 
του Ν. 1262/82. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1262/82, όπως αυτό διατηρή¬ 
θηκε σε ισχύ και συμπληρώθηκε με το άρθρο 3 του Ν. 1892/90 «Για 
τον εκσυγχρονισμό και την ανάπτυξη». 

2. Τις διατάξεις του ΠΔ 545/88 - Οργανισμός ΥΠΕΘΟ (ΦΕΚ 
254/Α/16.11.88). 

3. Την ανάγκη άσκησης Πολιτικής Περιφερειακής Ανάπτυξης στα 
πλαίσια του γενικότερου αναπτυξιακού Προγραμματισμού της Χώρας 
και ειδικότερα την ανάγκη επιλεκτικής ενίσχυσης προβληματικών πε¬ 
ριοχών. 


4. Τις προτάσεις των Περιφερειακών Οργάνων Προγραμματισμού, 
αποφασίζουμε: 

Άρθρο 1 

Εντάσσεται στις ειδικές ζώνες που προβλέπονται από το άρθρο 3 πα¬ 
ράγραφος 3 του Ν. 1262/82, όπως αυτό διατηρήθηκε σε ισχύ και συ¬ 
μπληρώθηκε με το άρθρο 3 του Ν. 1892/90, (δηλ. παρέχονται τα κί¬ 
νητρα της περιοχής Δ') οι παρακάτω δήμοι και κοινότητες του Νομού 
Καρδίτσας: 

α. Δήμος Μουζακίου, Κοινότητες Μαυρομματίου, Γελάνθης, Λαμα¬ 
ρίνας, Μαγουλίτσας, Μαγούλας, Φαναριού, ■ Καναλίων, Χάρματος, 
Καππά, Ελληνοπύργου, Πύργου Ιθώμης. 

β. Κοινότητες Αργιθέας (Ανθηρού, Αργιθέας, Αργυρίου, Βλασίου, 
Βραγκιανών, Δροσάτου, Ελληνικών, θερινού. Καλής Κώμης, Καρυάς, 
Καταφυλλίου, Κουμπουριανών, Λεοντίτου, Μαράθου, Μεσοβουνίου, 
Πετρίλου, πετρωτού, πετροχωρίου, Στεφανιάδος, Φουντωτού, Πορτής, 
Βατσουνιάς, Δρακότρυπας, Οξυάς, Πευκόφυτου, Ανθοχωρίου, Κρυοπη- 
γής, Ελληνοκάστρου, Αμυγδαλής). 

γ. Κοινότητες Αγράφων (Μοσχάτου, Μεσενικόλα, Μορφοβουνίου, 
Κερασιάς, Κρυονερίου, Φυλακτής, Πεζούλας, Νεοχωρίου, Μπελοκο- 
μύτη, Καρίτσας, Καστανιάς, Λαμπερού, Καροπλεσίου, Ραχούλας, 
Αμαράντου, Νεράιδος, Αμπελικού, Πορτίτσας, Αγ. Γεωργίου). 

δ. Κοινότητες Λεσνταρίου, Ασημοχωρίου, Κτημένης Αχλαδιού;, Ανά- 
βρας, Κέδρου, Λουτροπηγής, Ρεντίνας, Βαθυλάκκου, Αηδονοχωρίου, 
Λουτρού, Παλιουριού, Δαφνοσπηλιάς, Απιδιάς, Μολόχας. 

Άρθρο 2 

1. Η ισχύς της παρούσας άρχεται από τη δημοσίευσή της στην Εφη¬ 
μερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΕΩΡΓΙΟΣ ΣΟΥΦΛΙΑΣ I. ΠΑΛΑΙΟΚΡΑΣΣΑΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

-♦- 

Αριθ. Α2/19223 (3) 

Διεύρυνση συγκρότησης Συμβουλίων Σχολικών Συμβούλων Πρωτο¬ 
βάθμιας και Δευτεροβάθμιας Εκπ/σης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Έχοντας υπόψη: 

1. του άρθρου 17 παρ. 1 του Ν.1304/82 (ΦΕΚ 144 τ.Α). 

2. του Π.Δ. 277/84 (ΦΕΚ 104 τ.Α')» Σύσταση και συγκρότηση 
συμβουλίων αρμόδιων για τήν επιλογή, την επανάκριση για ανανέωση 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της θητείας, τα θέματα υπηρεσιακής κατάστασης και τον πειθαρχικό 
έλεγχο των σχολικών συμβούλων, όπως τροποποιήθηκε με το άρθρο 40 
περίπτωση β’ του Ν. 1884/90 (ΦΕΚ 81 τ.Α) Διαρρυθμίσεις στην έμ¬ 
μεση φορολογία και άλλες διατάξεις. 

3. του Π.Δ. 188/86 (ΦΕΚ 76 τ.Α') Μετονομασία και συμπλήρωση 
της σύνθεσης των αρμόδιων για θέματα σχολικών συμβούλων, συμβου¬ 
λίων και 

4. του άρθορυ 40 περιπτ. Α’ παρ. 4 του Ν. 1884/90, αποφασίζουμε: 

Διευρύνουμε τη συγκρότηση των πενταμελών υπηρεσιακών συμβου¬ 
λίων της περιπτ. Β' παρ. 1 του άρθρου 40 του Ν. 1884/90 με δύο μέλη 
από το διδακτικό επιστημονικό προσωπικό των ΑΕΙ ή από συμβούλους 
του Παιδαγωγικού Ινστιτούτου και ορίζουμε ότι τα Συμβούλια για την 
εκλογή, την επανάκριση για την ανανέωση της θητείας, τις τοποθετή¬ 
σεις, τις μεταθέσεις, τα πειθαρχικά καθώς και την υπηρεσιακή κατά¬ 
σταση των σχολικών συμβούλων πρωτοβάθμιας και δευτεροβάθμιας 
εκπαίδευσης αποτελούνται από επτά μέλη το καθένα. 

Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 1 Οκτωβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΜΙΛΤ. ΕΒΕΡΤ Β. ΚΟΝΤΟΓΙΑΝΝΟΠΟΥΛΟΣ 

- ♦ - 

Αριθ. 26758 , (4) 

Διορισμός Αθλητικών δικαστών και Γραμματέων για τα ομαδικά αθλή¬ 
ματα, εκτός Ποδοσφαίρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. και των αρ¬ 
μοδιοτήτων αυτής». 

β. Του Ν. 1558/85 «Κυβέρνηση και Κυβερνητικά Όργανα». 

2. Την αριθ. Τ. 1022/20.4.90 (ΦΕΚ 286/Β/20.4.90) κοινή από¬ 
φαση των Πρωθυπουργού και Υπουργού Πολιτισμού» ανάθεση αρμο¬ 
διοτήτων στην Υφυπουργό Πολιτισμού Φάνη Πάλλη - Πετραλιά». 

3. Την αριθ. Υπ. απόφαση 26756/27.9.90 της Υφυπουργού Πολι¬ 
τισμού Φάνης Πάλλη - Πετραλιά, αποφαίζουμε: 

Διορίζουμε τον Νικόλαο Φωτόπουλον του Διονυσίου Αντισάγγελέα 
Εφετών Πειραιώς ως τακτικό Αθλητικό δικαστή και ως αναπληρωτή 
του τον Γεώργιο Πώποτα του Ευθυμίου Δικηγόρο με θητεία δύο ετών, 
σύμφωνα με την Υπ. Απόφαση 26756/27.9.90. 

Ως Γραμματείς του Αθλητικού Δικαστή ορίζονται οι μόνιμοι υπάλλη¬ 
λοι της Γ.Γ.Α., Πασχαλία Κατζιάρα και Γεράσιμος Μακρυγιάννης. 

Το ύψος της καταβαλλόμενης από την ΕΚΟΦ μηνιαίας αποζημίω¬ 
σης καθορίζεται ως εξής: 

α. Τακτικός Αθλητικός δικαστής δρχ. εκατόν είκοσι χιλ. (120.000). 

β. Αναπληρωτής Αθλητικός δικαστής δρχ. εκατό χιλ. 

( 100 . 000 ). 

γ. Γραμματείς δρχ. Πεντήντα (50.000) χιλιάδες έκαστος. 

Από το ύψος της παραπάνω αποζημίωσης του" Τακτικού Αθλητικού 
δικαστή δρχ. εξήντα χιλιάδες (60.000), του αναπληρωτή πενήντα χιλ. 
(50.000) και των Γραμματέων είκοσι πέντε χιλαϊδες (25.000), κατα- 
βάλλωνται σαν έξοδα κίνησης. 

Η αποζιμίωση των Αθλητικών δικαστών και Γραμματέων βαρύνουν 
την ΕΚΟΦ η οποία επιχορηγείται για τον σκοπό τούτο από την Γ.Γ.Α. 

Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 1 Οκτωβρίου 1990 

Η ΥΦΥΠΟΥΡΓΟΣ ! 

, ΦΑΝΗ ΠΑΛΛΗ - ΠΕΤΡΑΛΙΑ 


Αριθ. 26756 (5) 

Απονομή αθλητικής δικαιοσύνης στα ομαδικά Αθλήματα πλήν Ποδο¬ 
σφαίρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γενικής Γραμ- 
μτείας Αθλητισμού και ίων αρμοδιοτήτων αυτής». 

β) Του Ν. 75/75 (άρθρο 23) «Περί οργανώσεως του Εξωσχολικού 
Αθλητισμού κλπ» όπως τροποποιήθηκαν και συμπληρώθηκαν με τους 
Νόμους 423/76, 665/77 και 1070/80. 

γ) Του Ν. 1646/86: 

2. Του Ν. 1558/17.7.85 «Κυβέρνηση και Κυβερνητικά Όργανα». 

3. Την υπ’ αριθ. Υ 1022/20.4.90 (ΦΕΚ 286/Β/20.4.90) από¬ 
φαση του Υπουργού Πολιτισμού «Ανάθεση αρμοδιοτήτων στην Υφυ¬ 
πουργό Πολιτισμού». 

4. Την εξαιρετική και κατεπείγουσα ανάγκη, η οποία προκύπτει επι¬ 
κείμενης της έναρξης της αγωνιστικής περιόδου 1990-91 για τον ορι¬ 
σμό Αθλητικών δικαστών για όλα τα ομαδικά αθλήματα, εκτός Ποδο¬ 
σφαίρου, αποφασίζουμε: 

Η Αθλητική Δικαιοσύνη για τα ομαδικά αθλήματα της Καλαθοσφαί¬ 
ρισης και της Χειροσφαίρισης (Α1 και Α2 Κατηγορίες Ανδρών - Γυναι¬ 
κών και το κύπελλο Ελλάδος) της Πετοσφαίρισης (Α' Εθνικής ανδρών 
και Γυναικών και το κύπελλο Ελλάδος) καθώς και της Υδατοσφαίρισης 
(για το πρωτάθλημα Α' Εθνικής κατηγορίας Ανδρών και το κύπελλο 
Ελλάδος) απονέμεται σε πρώτο βαθμό από έναν (1) Αθλητικό δικαστή 
και έναν (1) αναπληρωτή που πρέπει να είναι εν ενεργεία δικαστές ή εν 
συντάξει ή νομικοί γενικά, και σε δεύτερο βαθμό από το ΑΣΕΑΔ. 

Ο Αθλητικός Δικαστής έχει τις παρακάτω αρμοδιότητες: 

1. Αποφασίζει για τις ενστάσεις κατά του κύρους αγώνα με εξαίρεση 
τις ενστάσεις κακής διαιτησίας. 

2. Αποφασίζει και επιβάλλει πειθαρχικές κυρώσεις κατά προσώπων 
που συνδέονται με οποιοδήποτε τρόπο με τις ομάδες σύμφωνα με τις 
διατάξεις των νόμων Π.Δ/των Υπ. Αποφάσεων και Κανονισμών. 

3. Αποφασίζει για οποιαδήποτε καταγγελία περιέλθει σ’ αυτόν κατά 
ομάδας ή φυσικού προσώπου που συνδέεται με αυτήν, είτε αυτή αφορά 
το κύρος Αγώνα ή τον πειθαρχικό έλεγχο αυτών σύμφωνα με τους ισχύ- 
οντες κάθε φορά νόμους, Π.Δ. Υπ. Αποφάσεις και Κανονισμούς. 

Επίσης αποφασίζει και για κάθε άλλο θέμα που ανατίθεται σ’ αυτούς 
από τις κείμενες διατάξεις. 

4. Σε πρώτο βαθμό τα πάσης φύσεως θέματα εκδικάζει ο Αθλητικός 
δικαστής και σε δεύτερο βαθμό το ΑΣΕΑΔ. 

5. Προσφυγή κατά των Πρωτοβαθμίων αποφάσεων επιτρέπεται 
μόνο για τις παρακάτω περιπτώσεις: 

α) Όταν προσβάλλεται το κύρος αγώνα. 

β) Όταν τιμωρείται γήπεδο ομάδας με ποινή αποκλεισμού πάνω από 
δύο (2) αγωνιστικές μέρες. 

γ) Όταν τιμωρείται αθλητής πάνω από πέντε (5) αγωνιστικές ή 
πάνω από ένα (1) μήνα αποκλεισμό από αγώνες. 

δ) Όταν τιμωρείται ομάδα, αθλητής ή προπονητής γιατί έχουν υπό- 
πέσει στο παράπτωμα του Ντόπιγκ. 

ε) Όταν τιμωρούνται μέλη Δ.Σ'. ομάδων προπονητές και λοιπά πρό¬ 
σωπα που συνδέονται με ομάδες για χρονικό διάστημα μεγαλύτερο του 
ενός μηνός. 

6. Οι αποφάσεις του Αθλητικού Δικαστή και του ΑΣΕΑΔ είναι οριστι¬ 
κές και αμέσως εκτελεστές και δεν προσβάλλονται στα Διοικητικά ή Πο¬ 
λιτικά Δικαστήρια. 

7. Η προσφυγή στο ΑΣΕΑΔ δεν αναστέλλει την Πρωτοβάθμια από¬ 
φαση. 

8. Ο Αθλητικός δικαστής και ο Αναπληρωτής ορίζονται με απρφαση 
του αρμόδιου για θέματα Υπουργού Πολιτισμού με θητεία δύο ετών. Με 
την ίδια απόφαση ορίζονται δύο (2) Γραμματείς που πρέπει να είναι 
υπάλληλοι της Γ.Γ.Α., καθώς και η αποζημίωση των Αθλητικών δικα¬ 
στών και των Γραμματέων που βαρύνουν τον προϋπολοτισμό της 

ΕΚΟΦ. 

Η απόφαση αυτή που θα κυρωθεί με νόμο, αναδρομικά από της εκδό- 
σεώς της, να δημοσιευθεί στην Εφημερίδα της Κυβερνήσεως. 

Αθήνα, 27 Σεπτεμβρίου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




